Παρακαλούνται οι πρωτοετείς φοιτητές/φοιτήτριες του ακαδημαϊκού έτους 2022-2023 οι οποίοι/οποίες υπέβαλαν ηλεκτρονικά αίτηση εγγραφής στην πλατφόρμα του Υπουργείου Παιδείας (https://eregister.it.minedu.gov.gr/), αφού διαβάσουν προσεκτικά όλο το κείμενο της ανακοίνωσης, να καταθέσουν ή **να προσκομίσουν ταχυδρομικώς ή με ταχυμεταφορά (courier) με δικής τους χρέωσης,** από σήμερα **Δευτέρα 19 Σεπτεμβρίου 2022 έως και την Παρασκευή 23 Σεπτεμβρίου 2022** τα ακόλουθα δικαιολογητικά:

1. Εκτυπωμένη και υπογεγραμμένη την αίτηση εγγραφής (επισυνάπτεται) η οποία θα πρέπει να φέρει ΤΟ ΓΝΗΣΙΟ ΤΗΣ ΥΠΟΓΡΑΦΗΣ από Αστυνομική αρχή ή ΚΕΠ . ΠΡΟΣΟΧΗ τα στοιχεία να συμπληρώνονται με ευδιάκριτα γράμματα, και το κινητό τηλέφωνο καθώς και το email να είναι αυτά που χρησιμοποιούνται.

2. Εκτυπωμένη την Ηλεκτρονική Αίτηση εγγραφής από την εφαρμογή του Υπουργείου Παιδείας και Θρησκευμάτων (Αφορά και τις σοβαρές παθήσεις εφόσον πραγματοποίησαν ηλεκτρονική εγγραφή).

3. Φωτοαντίγραφο απολυτηρίου Λυκείου

4. Ευκρινές φωτοαντίγραφο Δελτίου Αστυνομικής Ταυτότητας ή διαβατηρίου

 5. Εκτυπωμένη και υπογεγραμμένη την υπεύθυνη δήλωση (επισυνάπτεται), η οποία θα πρέπει να φέρει ΤΟ ΓΝΗΣΙΟ ΤΗΣ ΥΠΟΓΡΑΦΗΣ από Αστυνομική αρχή ή ΚΕΠ ή μέσω του gov., ότι συναινούν στη διαχείριση των προσωπικών δεδομένων τους από τις Υπηρεσίες του ΔΙ.ΠΑ.Ε. και ότι δεν φοιτούν σε άλλο ΑΕΙ.

6. Δύο (2) φωτογραφίες τύπου αστυνομικής ταυτότητας ( έγχρωμες ή ασπρόμαυρες)

7. Βεβαίωση ΑΜΚΑ φοιτητή (φωτοτυπία του βιβλιαρίου ασφάλισης ή φωτοτυπία οποιουδήποτε άλλου δημόσιου εγγράφου, όπου φαίνεται ο ΑΜΚΑ).

8. Πιστοποιητικό Γέννησης, στο οποίο αναγράφεται ο Αριθμός Μητρώου Αρρένων (Ισχύει αποκλειστικά για τους άρρενες φοιτητές).

9. Για τους Έλληνες Πολίτες της Μουσουλμανικής Μειονότητας Θράκης, Βεβαίωση ότι είναι εγγεγραμμένοι στα δημοτολόγια Δήμου του Νομού Έβρου, Ροδόπης ή Ξάνθης.

 10. Οι επιτυχόντες με την ειδική κατηγορία πασχόντων από σοβαρές ασθένειες/παθήσεις οφείλουν να προσκομίσουν ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε α) από αρμόδια επταμελή επιτροπή του νοσοκομείου είτε β) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% .

11. Σε περίπτωση φοίτησης σε άλλο Τμήμα/Σχολή η βεβαίωση διαγραφής θα ζητηθεί Υπηρεσιακά με βάση τη δήλωση του φοιτητή κατά την ηλεκτρονική αίτηση εγγραφής του. Εάν η βεβαίωση διαγραφής έχει ήδη ζητηθεί από τον/την ίδιο/ίδια τον/την φοιτητή/φοιτήτρια, θα πρέπει να κατατεθεί στη Γραμματεία και η Βεβαίωση Διαγραφής. Η κατάθεση των δικαιολογητικών μπορεί να γίνει είτε αυτοπροσώπως ή μέσω τρίτου εξουσιοδοτημένου προσώπου (καθημερινά στη Γραμματεία του Τμήματος στο Διδυμότειχο, από τις 09:00 π.μ έως τις 14:00 μ.μ) είτε ταχυδρομικώς με συστημένη επιστολή ή μέσω courier (ημερομηνία αποστολής έως 23-9-2022), στη διεύθυνση:

ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ

 ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΝΟΣΗΛΕΥΤΙΚΗΣ

ΠΑΡΑΡΤΗΜΑ ΔΙΔΥΜΟΤΕΙΧΟΥ

ΒΑΣΙΛΕΩΣ ΓΕΩΡΓΙΟΥ 3

Τ.Κ. 68300

ΔΙΔΥΜΟΤΕΙΧΟ

 Μετά την παραλαβή των δικαιολογητικών από τη Γραμματεία και την ολοκλήρωση της εγγραφής, και μέσα σε ένα σύντομο χρονικό διάστημα, οι φοιτητές/τριες θα λάβουν με mail στη διεύθυνση ηλεκτρονικού ταχυδρομείου που έχουν υποδείξει:

 1. Βεβαίωση Εγγραφής (Σπουδών)

2. Δελτίο Ενεργοποίησης με τους προσωπικούς κωδικούς χρήσης των ηλεκτρονικών υπηρεσιών τους, με σχετικές οδηγίες.

**ΔΙΕΥΚΡΙΝΙΣΕΙΣ**

• ΟΙ ΔΗΛΩΣΕΙΣ ΜΑΘΗΜΑΤΩΝ ΜΟΝΟ ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ 2022-2023 (Α΄εξάμηνο) **ΘΑ ΠΡΑΓΜΑΤΟΠΟΙΗΘΟΥΝ ΑΠΟ ΤΗΝ ΓΡΑΜΜΑΤΕΙΑ.**

 **• Θα ακολουθήσει νεότερη ανακοίνωση για την έναρξη των μαθημάτων και το ωρολόγιο πρόγραμμα μαθημάτων.**

**• Ενημερώνουμε τους φοιτητές που επιθυμούν τη διακοπή των σπουδών τους, ότι θα ακολουθήσει νεότερη ανακοίνωση. Επισημαίνεται ότι κατά το διάστημα αυτό, χάνεται η φοιτητική τους ιδιότητα.**

**Επιτυχόντες που ΔΕΝ ΕΧΟΥΝ ΠΡΑΓΜΑΤΟΠΟΙΗΣΕΙ ΤΗΝ ΗΛΕΚΤΡΟΝΙΚΗ ΤΟΥΣ ΕΓΓΡΑΦΗ**

 Α) Επιτυχόντες που δεν έχουν πραγματοποιήσει την ηλεκτρονική τους εγγραφή στο Υπουργείο Παιδείας για οποιονδήποτε λόγο (π.χ. μη κατοχή Α.Μ.Κ.Α. ή αριθμού κινητού τηλεφώνου, ανωτέρα βία, σοβαρή ασθένεια, στράτευση ή απουσία στο εξωτερικό, θεομηνία ή άλλο σπουδαίο λόγο εξαιτίας του οποίου δεν κατέστη δυνατή η εμπρόθεσμη ηλεκτρονική εγγραφή), η διαδικασία εγγραφής πραγματοποιείται ως εξής:

 1. Με υποβολή αίτησης μέσω μηνύματος ηλεκτρονικού ταχυδρομείου ή με ταχυδρομική αποστολή προς τη Γραμματεία του Τμήματος, στην οποία εκτίθενται οι λόγοι της καθυστέρησης.

 2. Όλα τα παραπάνω δικαιολογητικά

3. Υπεύθυνη Δήλωση του ν. 1599, η οποία θα πρέπει να φέρει ΤΟ ΓΝΗΣΙΟ ΤΗΣ ΥΠΟΓΡΑΦΗΣ από Αστυνομική αρχή ή ΚΕΠ ή μέσω του gov.gr, στην οποία θα δηλώνει ότι όλα τα στοιχεία και τυχόν δικαιολογητικά που υποβάλλει, είναι ακριβή και αληθή. Η εν λόγω εκπρόθεσμη αίτηση εγγραφής υποβάλλεται εντός αποκλειστικής προθεσμίας σαράντα πέντε (45) ημερών από την ημερομηνία λήξης της προθεσμίας υποβολής της ηλεκτρονικής αίτησης εγγραφής (δηλ. έως 24/10/2022).

 Β) Σε περίπτωση που οι εγγραφέντες αποδειχθεί ότι έχουν συμπληρώσει λανθασμένο αριθμό ΑΜΚΑ ή αριθμό ταυτότητας ή έχει προκύψει μεταβολή των προσωπικών τους στοιχείων μετά τη συμμετοχή τους στις Πανελλαδικές Εξετάσεις (πχ αλλαγή επωνύμου ή αλλαγή ΑΔΤ κτλ), θα δηλώσουν στην επισυναπτόμενη Υ/Δ τα ορθά στοιχεία τους.

 **Βεβαίωση Διαγραφής**

 Στους επιτυχόντες/επιτυχούσες που αιτήθηκαν κατά την ηλεκτρονική εγγραφή τους στο Υπουργείο Παιδείας τη διαγραφή τους από το Τμήμα Νοσηλευτικής, η βεβαίωση διαγραφής τους θα αποσταλεί στο ηλεκτρονικό ταχυδρομείο τους και στη Γραμματεία του νέου Τμήματος. Στην περίπτωση κατά την οποία επιτυχών/επιτυχούσα που δεν επιθυμεί τελικά την ολοκλήρωση της εγγραφής του στο νέο Τμήμα επιτυχίας, δύναται, πριν την έκδοση της Βεβαίωσης διαγραφής, να υποβάλει αίτηση – υπεύθυνη δήλωση ανάκλησης της διαγραφής του προς τη Γραμματεία του Τμήματος ή Σχολής, στην οποία είχε ήδη αιτηθεί ηλεκτρονικά τη διαγραφή του. Επισημαίνεται ότι όσοι/όσες φοιτητές/τριες ζήτησαν ήδη τη διαγραφή τους, σύμφωνα με ανακοίνωση της Γραμματείας στις 22 Αυγούστου 2022, έχουν λάβει τη Βεβαίωσης διαγραφής μέσω ηλεκτρονικού ταχυδρομείου.

**Λανθασμένη δήλωση προσωπικών στοιχείων κατά την ηλεκτρονική εγγραφή**

Σε περίπτωση που οι εγγραφέντες έχουν συμπληρώσει λανθασμένο αριθμό ΑΜΚΑ ή έχουν προβεί σε λανθασμένη δήλωση σχετικά με τα προηγούμενα Τμήματα/Σχολές φοίτησης, ή έχει προκύψει μεταβολή των προσωπικών τους στοιχείων μετά τη συμμετοχή τους στις Πανελλαδικές Εξετάσεις (πχ αλλαγή επωνύμου ή αλλαγή ΑΔΤ κτλ), θα δηλώσουν στην επισυναπτόμενη Υπεύθυνη δήλωση τα ορθά στοιχεία τους και θα προσθέσουν το κείμενο: 3) ∆ηλώνω ότι τα ανωτέρω στοιχεία είναι τα ορθά µου στοιχεία.

Για οποιοδήποτε πρόβλημα ή διευκρίνιση, μπορούν οι φοιτητές/τριες να επικοινωνούν με τη Γραμματεία μέσω της προσωπικής τους διεύθυνσης ηλεκτρονικού ταχυδρομείου, στέλνοντας email στο:**nursing@teiemt.gr** ή καλώντας στα τηλέφωνα 2553025111 ή 2553025063.

ΚΑΛΗ ΑΚΑΔΗΜΑΪΚΗ ΧΡΟΝΙΑ!